CELEX: C2006/281/75
Language: et
Date: 2006-11-18 00:00:00
Title: Kohtuasi T-282/06: 9. oktoobril 2006 esitatud hagi — Sun Chemical Group jt v. komisjon

18.11.2006   
            
            
               ET
            
            
               Euroopa Liidu Teataja
            
            
               C 281/42
            
         9. oktoobril 2006 esitatud hagi — Sun Chemical Group jt v. komisjon
   (Kohtuasi T-282/06)
   (2006/C 281/75)
   Kohtumenetluse keel: inglise
   Pooled
   
      Hagejad: Sun Chemical Group BV (Weesp, Madalmaad), Siegwerk Druckfarben AG (Siegburg, Saksamaa), Flint Group Germany GmbH (Stuttgart, Saksamaa) (esindaja: advokaat N. Dodoo)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada komisjoni 29. mai 2006. aasta otsus COMP/M.4071 — Apollo/Akzo Nobel IAR;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi on esitatud EÜ artikli 230 alusel komisjoni 29. mai 2006. aasta otsuse COMP/M.4071 — Apollo/Akzo Nobel IAR, milles tunnistatakse teatatud koondumine ühisturuga kokkusobivaks, tühistamiseks.
   Hagejad väidavad, et komisjon on tingimusteta nõustunud koondumisega, ilma et oleks viinud läbi hoolikat, üksikasjalikku ja tõhusat uurimist, mis on antud juhtumi puhul vajalik, arvestades, et see koondumine võib tekitada tõsiseid konkurentsiprobleeme. Hagejad on seisukohal, et otsuse läbivaatamine, hinnang hagejate poolt komisjoni turu-uuringute osas antud vastustele ning ülevaade tööstusharule iseloomulikest joontest näitavad, et komisjon ei ole arvesse võtnud tõendeid, või kui ta väidab seda olevat teinud, siis on jätnud piisava tähelepanuta tõendid, millel oli oluline tähtsus teatatud koondumisele täieliku ja täpse hinnangu andmisel.
   Lisaks väidavad hagejad, et komisjon mitte üksnes ei jätnud tähelepanuta omaenda suunised horisontaalsete koondumiste hindamise kohta (1), vaid ka nende poolt esitatud kaebused ja tõendid. Komisjon on mitmetes küsimustes ilmselgelt tuginenud vaid koonduvate poolte esitatud teabele, ilma et oleks kontrollinud selle täpsust, mille tulemuseks on otsus, mis sisaldab õiguslikke, faktilisi ja hindamisvigu.
   Eeltoodud asjaolusid arvestades oleks komisjon hagejate kinnitusel pidanud teatatud koondumisega nõustumise korral esitama põhjendatud arutluskäigu. Kuna ta seda ei teinud, on ta rikkunud põhjendamiskohustust ja seeläbi EÜ artiklit 253.
   
      (1)  ELT 2004, C 31, lk 5-18.